עצבני ומהיר: הסיפור של פאסט מיוזיק והפטיפון

עצבני ומהיר: הסיפור של פאסט מיוזיק והפטיפון הוא סרט תיעודי ישראלי משנת 2022, שיצר הבמאי והשחקן עמית איצקר. הסרט עוסק בחברת התקליטים פאסט מיוזיק ובמועדון ההופעות "הפטיפון" שהיה שייך לה.

הסרט נעשה באופן עצמאי לחלוטין במשך תקופה של 5 שנים החל מ-2017 ומומן על ידי קמפיין הדסטארט שהושק בשנת 2018.

הסרט זכה לביקורות משבחות בתקשורת וברשתות החברתיות והוקרן בהצלחה במשך תקופה ארוכה ברחבי הארץ ובפסטיבלים בעולם. בסוף שנת 2022 נבחר לסרט השנה במצעד האלטרנטיבי של רדיו "הקצה" ובמקום השני בקטגוריית הדוקו בבחירת פורום מבקרי הקולנוע בישראל.

בשנת 2023 זכה הסרט בפרס הסרט העצמאי הטוב ביותר באורך מלא בפסטיבל Carpe Diem בברצלונה.

==תיאור הסרט==
הסרט מתאר בעזרת ראיונות עם אמנים שונים שהיו קשורים לפאסט מיוזיק מה עבר עליו מהקמתו ב-1998 ועד סגירתו ב-2009. הסרט משלב צילומי הופעות ממועדון הפטיפון אותו הקימו בצמוד לאולפן ההקלטות של הלייבל. הסרט מלווה להקות שונות שניגנו במועדון.

המרואיינים העיקריים הם מייסדי פאסט מיוזיק אמיר שור וג'נגו (עמיר רוסיאנו) שהיו הראשונים להוציא בו אלבומים. נשותיהם נטעלי גבירץ ועינב רוסיאנו וכן עמי שלו שהצטרפו מאוחר יותר לניהול הלייבל.

הסרט מתאר כיצד ב-1998 אמיר וג'נגו הקימו את הלייבל לאחר שאמיר חיפש היכן להוציא את אלבומו וג'נגו רצה לצאת מאזור הנוחות של חברת תקליטים גדולה בה היה חתום. הם הקימו אולפן הקלטות ביפו אבל הגג בו קרס וכך בשנת 2000 כשחפשו מקום אחר לאולפן הגיעו לרחוב יצחק שדה 32 בתל אביב בצמוד לבית בושת. צמוד לחדר שבו רצו להקים את האולפן היה מחסן מזוהם ונאמר להם שיוכלו להשתמש בו. וכך בעזרת חברים הם שפצו בעצמם את המחסן והקימו במקומו את המועדון שנקרא הפטיפון.

עמית איצקר צילם שעות של הופעות מהמועדון אותם הוא מציג לצד ראיונות עם עשרות הלהקות והאמנים שהופיעו במועדון.

בשנת 2004 ג'נגו ועינב רוסיאנו עזבו את הלייבל והוא המשיך עד 2007. הפטיפון עבר לידיהם של דורון תמיר ודניאל זיידנשטדט מלהקת אכזבות' שעל מנת להחזיק אותו שילבו יותר הופעות פאנק ופחות הופעות אינדי.

הסרט נותן הצצה יותר מעמיקה ללהקות שהיו חתומות בלייבל ולסצינות המוזיקליות השונות שהיו במועדון ומדבר בין היתר על הקריירה המוזיקלית של מיכל קהן, תחילת סצנת הפאנק במועדון בזכות להקת האסטרוגליידס, היריבות בין פאנקייק ללהקת שייגעצ וההצלחה של להקת מונוטוניקס בחו"ל.

==משתתפים==
הסרט מכיל עשרות מרואיינים, רובם אמנים ולהקות שהופיעו בפטיפון, וביניהם:

בוב נסטנוביץ' (פייבמנט), שרון קנטור, יובל מנדלסון, נטעלי גבירץ, אלישע בנאי, מאור כהן, ניתאי גבירץ, יהלי סובול, דן תורן, רמי פורטיס, דייוויד ברוזה, אסף שריג, שי נובלמן, יואב קוטנר, לאון פלדמן, אסף אמדורסקי, המיותרים, דנה קסלר, אביב מארק, ספי אפרתי, יהודה נוריאל, קוואמי, מיכאל רורברגר, ניר מטרסו, מיכל קהן, גל תורן, ישי ברגר, יוסלס איי די, ביר 7, רם אוריון, יובל הרינג, הפוסי של לוסי, קוקי אריאל, אנרגיה חולנית, שאול לוריא, אורי בראונר כנרות, תמר אפק, איתן רדושינסקי, סימה ברמי, אלי לס, האסטרוגליידס, ימי ויסלר ובן טברסקי. בין היתר משולבים בסרט קטעי הופעות נדירים של אמנים מחו"ל שהופיעו במועדון הפטיפון כגון סילבר ג'וז, קלווין ג'ונסון, קימיה דוסון, סמוג ובוני "פרינס" בילי.

==קישורים חיצוניים==

* נעמה רק, [https://timeout.co.il/כל-מי-שנחשף-לסצנה-הזאת-הקים-להקה-אני-עו/ "כל מי שנחשף לסצנה הזאת הקים להקה. אני עושה סרט": עמית איצקר מגייס מימון לדוקו מוזיקלי חדש], באתר Time Out תל אביב 12 בנובמבר 2018
* לאון פלדמן [https://www.kzradio.net/shows/leons-livingroom/1378 מארח את עמית איצקר בסלון של לאון], ברדיו הקצה, 20 בנובמבר 2018
* 
* לירון תאני [https://radio.eol.co.il/allseries/po-ze-tov/balelifast/ מארח את עמית איצקר וג'נגו בתוכנית "פה זה טוב"] ברדיו מהות החיים, 9 ביוני 2022
* שני קיניסו, [https://www.kzradio.net/magazine/reviews/48540 עצבני ומהיר הוא מסמך מרתק על תרבות אלטרנטיבית מקומית], במגזין רדיו הקצה, 9 ביוני 2022
* 
* נעמה רק, [https://timeout.co.il/עצבני-ומהיר-ביקורת/ "עצבני ומהיר" הוא לא סרט בנושא כישלון, גם אם יש בו כישלונות], באתר Time Out תל אביב, 14 ביוני 2022
* יאיר רוה, [https://open.spotify.com/episode/2S16b2vNApSulSotF0O96g?si=0cd3427d3e2e4e83&fbclid=IwAR004LLQps4n2o-5z4SoRxOsX3uK4IesmK1XQw6_nDHMBu6Z3AdMaLRVo_U&nd=1 על הסרט התיעודי המהנה והקצבי ״עצבני ומהיר״ - החל מדקה 35:00], פודקאסט סינמסקופ ברדיו הקצה, 15 ביוני 2022
* דולב אמיתי, [https://www.offscreen.co.il/שורטקאטס/furious-fast/ "עצבני ומהיר" חוזר לפרק חשוב בשוליים של המוזיקה הישראלית], באתר "אוף סקרין", 22 ביוני 2022
* עופר ליברגל, [https://srita.net/2022/06/26/furious-and-fast-and-whats-happening-to-me-lately/?fbclid=IwAR1qUsXkYOwJEbqBWpwoiGMFFLwPM6L5Atb9249l2BfNwUN2V1_VOEcg1wA ״עצבני ומהיר: הסיפור של פאסט מיוזיק והפטיפון״], בבלוג "סריטה", 26 ביוני 2022
* רון פוגל, [https://www.mixcloud.com/omanutzehakol/hb-30-june-2022/?fbclid=IwAR3gheUbPyC6oucJlVxYj9aaiIh54UgPyIPk2Qlpvu6x9SwehlWjUTgQVuo "עצבני ומהיר: הסיפור של פאסט מיוזיק והפטיפון" - החל מדקה 4:30], במגזין "חי בסרט" ברדיו קסם, 30 ביוני 2022
* 
* [https://see-hear.simplecast.com/episodes/see-hear-podcast-episode-101-interview-with-amit-itzcar-director-of-furious-and-fast-the-story-of-fast-music-and-the-patiphone?fbclid=IwAR3T4ybMktxaCA_M-N4HFnYI1T2YW1lSbbkEsbR-haaW14nofYc3VMx24fs See Hear Podcast Ep. 101]
* אלברט גבאי ונחום מוכיח, [https://www.mixcloud.com/radiokesem/סינמאקשן-17112022-עם-אלברט-גבאי-ונחום-מוכיח/?fbclid=IwAR3GEe8sgBhE8_fBCxkTIW6pb1CuQfMulTHdoem1oNd8ARMt11HFxrpVjBY "עצבני ומהיר: הסיפור של פאסט מיוזיק והפטיפון" - החל מדקה 40:00], "סינמאקשן" ברדיו קסם, 17 בנובמבר 2022
* דנה קסלר, [https://www.tabletmag.com/sections/arts-letters/articles/furious-and-fast-patiphone Indie Rock, Israeli Style], Tablet Magazine, 27 באפריל 2023

== הערות שוליים ==

קטגוריה:סרטים תיעודיים ישראליים
קטגוריה:סרטי 2022
קטגוריה:מוזיקה ישראלית: סרטים תיעודיים
קטגוריה:פאנק (Punk)
קטגוריה:רוק ישראלי
קטגוריה:מוזיקאי פאנק (Punk)
קטגוריה:מוזיקה ישראלית
קטגוריה:מטאל
קטגוריה:סרטים ישראליים משנת 2022